 **ΔΕΛΤΙΟ ΤΥΠΟΥ**

**ΟΙ ΟΔΟΝΤΙΑΤΡΟΙ, ΟΙ ΙΑΤΡΟΙ & ΟΙ ΚΤΗΝΙΑΤΡΟΙ ΖΗΤΟΥΝ**

**ΤΗΝ ΕΦΑΡΜΟΓΗ ΣΤΗ ΒΑΣΙΚΗ ΕΚΠΑΙΔΕΥΣΗ**

**ΤΗΣ ΣΤΡΑΤΗΓΙΚΗΣ «ΜΙΑ ΥΓΕΙΑ»**



Οι επαγγελματικές και φοιτητικές οργανώσεις που εκπροσωπούν τους γιατρούς, τους οδοντιάτρους και τους κτηνιάτρους της Ευρώπης ζητούν από την ακαδημαϊκή κοινότητα και τους πολιτικούς ιθύνοντες σε εθνικό και Ευρωπαϊκό επίπεδο να προωθήσουν τις ανταλλαγές μεταξύ ιατρικών, οδοντιατρικών και κτηνιατρικών σχολών στο πλαίσιο της στρατηγικής της ***Μίας Υγείας*** [One Health](https://eudental.us11.list-manage.com/track/click?u=83c3fa886abdde0c7695a737e&id=7a5516c4c9&e=da6fcb5dd3). http://www.onehealthinitiative.com/

Οι οργανώσεις αναγνωρίζουν ότι η εκπαίδευση αποτελεί τον ακρογωνιαίο λίθο στην οικοδόμηση των κοινών τους αρμοδιοτήτων για τη *Μία και Ενιαία Υγεία*. Οι οργανώσεις πιστεύουν ότι η γνήσια εμπέδωση της έννοιας της *Μίας Υγείας* απαιτεί διεπιστημονική προσέγγιση. H ολοκληρωμένη εκπαίδευση όλων των επαγγελματιών υγείας του μέλλοντος είναι θεμελιώδης, για την αντιμετώπιση των σημερινών και μελλοντικών προκλήσεων της υγείας για την κοινωνία μας.

Σήμερα, διεξάγεται στο Παρίσι η συνδιάσκεψη *«Εφαρμογή της Μίας Υγείας στη βασική εκπαίδευση»*, όπου συναντώνται ακαδημαϊκοί, επαγγελματίες υγείας και φοιτητές για να ανταλλάξουν απόψεις σχετικά με την έννοια και την αντίληψη της *Μίας Υγείας*. Ο διάλογος επιχειρεί να εντοπίσει τις προκλήσεις και εξετάζει τις βέλτιστες πρακτικές ως προς τους τρόπους διευκόλυνσης της διεπιστημονικής εκπαίδευσης για διεπιστημονική συνεργασία.

Το Συμβούλιο Ευρωπαίων Οδοντιάτρων, η Ευρωπαϊκή Ομοσπονδία Φοιτητών Οδοντιατρικής, η Μόνιμη Επιτροπή Ευρωπαίων Ιατρών, η Ευρωπαϊκή Ομοσπονδία Φοιτητών Ιατρικής, η Συνομοσπονδία Κτηνιάτρων της Ευρώπης και η Διεθνής Ομοσπονδία Φοιτητών Κτηνιατρικής παραμένουν προσηλωμένοι στη δέσμευσή τους για συνεργασία για μελλοντικές δράσεις που θα αναληφθούν για την εφαρμογή της στρατηγικής *Μία Υγεία* στην εκπαίδευση και στην άσκηση.

Τα συμπεράσματα της σημερινής συζήτησης θα γνωστοποιηθούν μετά τη συνάντηση.

*Το* ***Συμβούλιο Ευρωπαίων Οδοντιάτρων* *(Council of European Dentists-CED)*** *είναι μία Ευρωπαϊκή μη-κερδοσκοπική οργάνωση που εκπροσωπεί πάνω από 340.000 οδοντιάτρους από ολόκληρη την Ευρώπη μέσω 32 Εθνικών Οδοντιατρικών Ομοσπονδιών και Επιμελητηρίων σε 30 Ευρωπαϊκές χώρες. Ιδρύθηκε το 1961 προκειμένου να γνωμοδοτεί στην Ευρωπαϊκή Επιτροπή για θέματα που σχετίζονται με το οδοντιατρικό επάγγελμα. Το ΣΕΟ έχει στόχο να προάγει τα υψηλά πρότυπα στην υγειονομική περίθαλψη της στοματικής υγείας και την οδοντιατρική, με αποτελεσματική, επικεντρωμένη στην ασφάλεια του ασθενούς επαγγελματική άσκηση και να συνεισφέρει στη διασφάλιση της προστασίας της δημόσιας υγείας. Το ΣΕΟ είναι εγγεγραμμένο στο Μητρώο Διαφάνειας με τον αριθμό ID 4885579968-84. Για περισσότερες πληροφορίες, παρακαλούμε επικοινωνείτε:*  ***ced@cedentists.eu***

*Η* ***Μόνιμη Επιτροπή Ευρωπαίων Ιατρών (Standing Committee of European Doctors/CPME)*** *εκπροσωπεί τις εθνικές Ιατρικές Ομοσπονδίες σε όλη την Ευρώπη. Είμαστε προσηλωμένοι στο να συμβάλουμε με την κατάθεση των απόψεων του ιατρικού επαγγέλματος στους Κοινοτικούς θεσμούς και στη χάραξη Ευρωπαϊκής πολιτικής μέσω προορατικής συνεργασίας σε ένα ευρύ φάσμα θεμάτων που σχετίζονται με την υγεία και την υγειονομική περίθαλψη.*

* *Πιστεύουμε ότι η βέλτιστη δυνατή ποιότητα υγείας και η πρόσβαση στην υγειονομική περίθαλψη θα πρέπει να αποτελούν μια πραγματικότητα για όλους.*
* *Αντιμετωπίζουμε τη σχέση ασθενούς-ιατρού ως θεμελιώδη για την επίτευξη των στόχων αυτών.*
* *Είμαστε δεσμευμένοι στη διεπιστημονική συνεργασία μεταξύ των ιατρών και άλλων επαγγελμάτων υγείας.*
* *Τασσόμαστε σθεναρά υπέρ της προσέγγισης «η υγεία σε όλες τις πολιτικές» για να ενθαρρύνουμε τη διατομεακή ευαισθητοποίηση και την ανάληψη δράσης για τους καθοριστικούς παράγοντες της υγείας.*

*Για περισσότερες πληροφορίες, παρακαλούμε επικοινωνείτε:*

***RA Annabel Seebohm:*** ***annabel.seebohm@cpme.eu***

*Η* ***Συνομοσπονδία Κτηνιάτρων της Ευρώπης******www.fve.org*** *(Federation of Veterinarians of Europe-FVE) είναι ένας Οργανισμός-ομπρέλα 48 κτηνιατρικών οργανώσεων από 39 Ευρωπαϊκές χώρες, που εκπροσωπεί πάνω από 250.000 κτηνίατρους. Η FVE μάχεται προκειμένου να προάγει την υγεία και την καλή μεταχείριση των ζώων όπως και τη δημόσια υγεία σε ολόκληρη την Ευρώπη. Η FVE είναι εγγεγραμμένη στο Μητρώο Διαφάνειας με τον αριθμό ID 3959733732-78.* ***FVE*** [***www.fve.org***](http://www.fve.org)*.  Για περισσότερες πληροφορίες, παρακαλούμε επικοινωνείτε*:***Jan Vaarten –*** ***info@fve.org***

***Η Ευρωπαϊκή Ομοσπονδία Φοιτητών Οδοντιατρικής (European Dental Students Association/EDSA)*** *ιδρύθηκε στο Παρίσι, το Νοέμβριο του 1988. Σήμερα, η EDSA εκπροσωπεί πάνω από 65.000 φοιτητές οδοντιατρικής στην Ευρώπη. Όλο και περισσότεροι φοιτητές οδοντιατρικής διαπιστώνουν την αναγκαιότητα να έρθουν κοντά και να συζητήσουν για τις διαφορές τους αλλά ακόμη περισσότερο για όσα κοινά μοιράζονται.*

*Οι στόχοι της οργάνωσης*

* *Να ενημερώνει τους φοιτητές για την οργάνωση της ΕΕ και τις πολιτικές που σχετίζονται με την οδοντιατρική*
* *Να προωθήσει, να διερευνήσει και να περιγράψει την τυποποίηση του οδοντιατρικού προγράμματος σπουδών στις Ευρωπαϊκές οδοντιατρικές σχολές*
* *Να προάγει τα προγράμματα ανταλλαγής και να ενθαρρύνει τους φοιτητές να συμμετέχουν σε αυτά*
* *Να ενθαρρύνει τις εθνικές ομοσπονδίες φοιτητών οδοντιατρικής να συμμετάσχουν σε εθνικό επίπεδο*
* *Να δημιουργήσει ευκαιρίες προκειμένου να ενθαρρύνει τους φοιτητές να συναντώνται και να γνωρίζονται*

*Δύο φορές το χρόνο, όλοι οι εκπρόσωποι της Ευρωπαϊκής Ομοσπονδίας των Φοιτητών Οδοντιατρικής συναντώνται για να ανταλλάξουν απόψεις και να προβληματιστούν από κοινού για νέα πρότζεκτς και για να συνεχίσουν τη βελτίωση των υφιστάμενων. Επιπλέον, συζητάμε τις οδοντιατρικές πολιτικές, κοινωνικά θέματα και εσωτερικές υποθέσεις. Εκπρόσωποι των εθνικών μελών (τακτικών και υποψηφίων) παρίστανται σε αυτές τις γενικές συνελεύσεις.*

*Η* ***Ευρωπαϊκή Ομοσπονδία Φοιτητών Ιατρικής (European Medical Students’ Association/EMSA)*** *είναι μια ΜΚΟ που εκπροσωπεί τους φοιτητές ιατρικής σε όλη την Ευρώπη. Ιδρύθηκε το 1990 στις Βρυξέλλες και, είναι η μόνη φωνή φοιτητών μεταξύ των Ευρωπαϊκών Ιατρικών Οργανώσεων. Η EMSA είναι αναγνωρισμένη από το Ευρωπαϊκό Κοινοβούλιο, την Ευρωπαϊκή Επιτροπή και τα Ηνωμένα Έθνη. Η ομοσπονδία παρέχει μια πλατφόρμα για υψηλού επιπέδου υποστήριξη, projects, κατάρτιση, εργαστήρια και διεθνείς συναντήσεις. Η EMSA οραματίζεται μια ενωμένη κaι αλληλέγγυα Ευρώπη στην οποία οι φοιτητές της ιατρικής προωθούν δυναμικά την υγεία. Θέλουμε να ενδυναμώσουμε τους φοιτητές ιατρικής να συνηγορούν για την υγεία σε όλες τις πολιτικές, να διαπρέπουν στην ιατρική έρευνα, στη διεπιστημονική εκπαίδευση της υγειονομικής περίθαλψης και στην προστασία των ανθρωπίνων δικαιωμάτων σε ολόκληρη την κοινοτική επικράτεια.*

*H* ***Διεθνής Ομοσπονδία Φοιτητών Κτηνιατρικής (International Veterinary Students’ Association/IVSA)*** *είναι μια Μη κερδοσκοπική οργάνωση για τους φοιτητές κτηνιατρικής παγκοσμίως. Η ομοσπονδία ιδρύθηκε το 1953 στη Γερμανία και τη λειτουργούν εθελοντικά, από τότε, φοιτητές κτηνιατρικής. Η αποστολή της IVSA αποσκοπεί στην ωφέλεια των ζώων αλλά και των ανθρώπων παγκοσμίως. Αυτό επιχειρείται να επιτευχθεί με την προώθηση και την ενεργοποίηση του διεθνούς αιτήματος για τις δεξιότητες, την εκπαίδευση και τις γνώσεις των κτηνιάτρων. Η IVSA**έχει περίπου 30.000 μέλη, που φοιτούν σε 100 διαφορετικά Πανεπιστήμια σε πάνω από 50 χώρες, εκπροσωπώντας όλες τις ηπείρους του πλανήτη. Η IVSA**είναι εγγεγραμμένη στο Μητρώο Διαφάνειας με αριθμό ID 539959125869-16. IVSA* [*www.ivsa.org*](http://www.ivsa.org)*.  Για περισσότερες πληροφορίες, παρακαλούμε επικοινωνείτε:* ***Malcolm Chong or Denise van Eekelen -*** ***info@ivsa.org***

*……………………………………………………………………………………………………………………………………..*

Για περισσότερες πληροφορίες:
CED Brussels Office
Tel: + 32 2 736 34 29
ced@cedentists.eu
[http://www.cedentists.eu](https://eudental.us11.list-manage.com/track/click?u=83c3fa886abdde0c7695a737e&id=834b898097&e=da6fcb5dd3)